Joseba Zaldúa

Joseba Zaldúa Bengoetxea (sündinud 24. juunil 1992 Donostias) on Hispaania jalgpallur, kes mängib paremkaitsjana Hispaania kõrgliigaklubis Cádiz.

Ta alustas klubikarjääri Real Sociedadis. Aastatel 2011–2014 mängis ta põhiliselt klubi reservmeeskonnas Hispaania tugevuselt kolmandas liigas. Real Sociedadi põhimeeskonnas debüteeris ta 2013. aasta novembris.

Hooajal 2017–2018 oli ta Real Sociedadist laenul Hispaania kõrgliigaklubis Leganés. 21. jaanuaril 2018 lõi ta Leganéses mängides mängus Deportivo Alavési vastu oma esimese värava Hispaania kõrgliigas. Real Sociedadi meeskonnas lõi ta esimese värava 12. mail 2019 mängus Madridi Reali vastu.

2022. aasta juulis sõlmis ta kolmeaastase lepingu Cádiziga.

2016. aastal debüteeris Zaldúa Baskimaa jalgpallikoondises.

 Saavutused 
Real Sociedad
Copa del Rey: 2019–20

Kategooria:Hispaania jalgpallurid
Kategooria:Real Sociedadi mängijad
Kategooria:CD Leganése mängijad
Kategooria:Cádiz CF mängijad
Kategooria:La Liga mängijad
Kategooria:Sündinud 1992